नाटक का मंचन
‘दुल्हन एक पहाड़ की’ से शुरू हुआ ‘अल्फाज’
उदयपुर. नाट्यसोसायटी ऑफ ड्रामेटिक एंड परफॉर्मिंग आर्ट्स और हिंदुस्तान जिंक के साझे में दो दिवसीय राष्ट्रीय महोत्सव “अल्फाज’ गुरुवार से शुरू हुआ। पहले दिन नाट्यांश सोसाइटी ऑफ ड्रामेटिक एंड परफॉर्मिंग आर्ट्स ने इज़ाबेल की लिखित और हिंदी रूपांतरण मृदुला गर्ग रेखा सिसोदिया द्वारा निर्देशित “दुल्हन एक पहाड़ की’ का मंचन हुआ। यह मंचन एक पहाड़ पर कभी बंदिशों में नहीं रहने वाली लड़की पर आधारित था। वह शादी के बाद की परंपराओं को अपनाने के साथ ही अपनी दृढ़ निश्चय, इच्छाशक्ति और मजबूत विचारों के बल पर बदलाव लाती है। दुल्हन के किरदार में देव प्रभा जोशी, दादीजी के किरदार में निधि पुरोहित, मां के किरदार में रेखा सिसोदिया पड़ोसन के किरदार में नेहा पुरोहित ने नाटक का भावपूर्ण संदेश दर्शकों तक पहुंचाया।
mai_Deva awa_Deva hin_Deva